《瑞鹤仙 祝寿》
明代·高濂

楼阁瑞烟浓。正葵榴倾日，荷芰摇风。开燕对芳丛。

听笙歌四上，人醉千钟。三祝华封。富贵多男白发翁。

羡人闲天上，松龄鹤算，道骨仙风。堪颂当年朱紫，纫兰缃蕙，附凤攀龙。

思闲申咏，归来山水雍容。看门楣、参华飞翠，珥貂七叶，明时光宠方隆。

愿千秋、从教七如献赋，万福攸同。

作者简介：明浙江钱塘人，字深甫，号瑞南。所著《遵生八笺》成书于万历十九年，对养生保健等方法，收辑甚备。另有《雅尚斋诗》。